Tutlayt Tamaziɣt n Ayt Iznassn

Tamaziɣt n Iznassn (ⵉⵣⵏⴰⵙⵙⵏ) nɣ d Tamaziɣt Taznasst (ⵜⴰⵣⵏⴰⵙⵙⵜ) tga yat tntala tamaziɣt zɣ tutlayin tizanatin. Ar tettusawal ɣ ttmi n ugafa agmuḍan n Lmɣrib, ɣ wakal n Iznasn (ɣ tsga n Brkan) gr tutlayin n Arrif d tutlayin timaziɣin n unẓul n Dzayr. Ayt tgrbazt ad ar aqqran i yan zgi-sn s ism « Aznassi » nɣ « Aznassni ».
 Aẓuṛ n yism 
Mzarayn tugt n iminagn ɣ waẓuṛ n yism ad n "Iznassn" mac ar ittini uminag Ɛabdllah Lḥsayni ɣ udlis nns "-{Banu Iznasn Alqissa Alkamila}-" (isnamkn: Ayt Iznasn Tanfust Kullut" mas d anamk lli akkʷ yaẓn i tmẓla d walli akkʷ intacrn iga t blli yism ad n "Iznassn" ikka d tguri n "Znata" lli igan yat zɣ tqbilin timaziɣin mqqurnin n imaziɣn zun d ukan Ṣnhaja d Ktama. S ɣmkad, "Iznassn" tkka d "Iznatn" lli isnamkn "Iznatiyin" nɣ d "Tarwa n Znata"."Banu Iznassn Tanfalit Kullut" . 2019. Tamaddast takadimiyt Atturat. Ɛabdllah Lḥsayni, Lmɣrib

 Tutlayt ɣ imizi 
Zɣ aylli ittini usnmala n tmtta imunn i usgmi, tamassant d tadlsa, tutlayt n Ayt Iznassn imik s imik ar t ittiliḥ d ar ttidrus ɣ yilsawn n tarwa n imsiwln nns d ur as iɣama ma iggutn ad taɣul tg tutlayt inɣuban. Ar ittini udlis n "Banu Iznassn Alqissa Alkamila" mas d tutlayt ad ɣilad tlla sul ɣar ɣ kra n tmizar drusnin ɣ tama n Brkan zun d Aklim d Craɛa d Tafuɣalt.

 Idɣarn n tutlayt 
Llan middn isawaln s tutlayt ad ɣ tmdint n Brkan d kra n idɣarn lli as iwalan, zun d Aklim d Tafuɣalt d Zgzl d Ccwiḥya d Craɛa d Bni Ɛṭiya d Rslan d uzaɣar n Trifa. Tkka tt inn yat licaɛa ɣ isggʷasn n id tam id mraw is d middn lli sawalnin s tznast gan ibujadiyn d willi sawalnin s ddarija nttni ad igan inaẓiynInaẓiyn amagut n anaẓi iṭṭaf anamk n mutaqadim [Amawal umḍin]. Ur d tad ad igan tamntilt tamzwarut lli d inqqan tutlayt ad, mac aylli d yujjan tutlayt ad ad t ittiliḥ imik s imik iga t acku ar ttannayn tutlayt ad zun iɣ tga tutlayt n tmazirt ur ixṣṣa sin middn ad as ur ssin s sin ad sis sawln.

 Armas 

Inna umassan afransis imqqurn Idmund Distayn mas d middn lli sawalnin s tznasst da trmasn middn lli sawalnin s tntala n Zkara, Bnu Buzgu d Bni Busɛid d tamaziɣt n Bni Snus d middn lli sawalnin s tamaziɣt n Figig d tamaziɣt n Ayt Sɣruccn. Armas ad ar ittaɣul icqqa d middn lli sawalnin s trifit mqqar illa imik n urmas dar ayt rif i tutlayt n Ayt Iznasn. Armas ad ar ittaɣul ig awzɣiAwzɣi iṭṭaf anamk n mustaḥil [Amawal umḍin] d middn n Sus d willi sawalnin s tclḥit. S ɣmkad nẓḍaṛ ad nini mas d wawal n Ayt Iznasn yaẓ uggar i idjarn nnsn ɣ iffus d iffus-agmuḍan ɣ brra n Rrif: tamaziɣt n Bni Snus d tamaziɣt n Ayt Sɣruccn d tin Ayt Warayn.Adlin n "Brkan taḥta Alistiṭan". Ɛabdllah Lḥsayni. asiggz n 2016

 Ilugan 

 Ur d zun d tarifit, askkil n yath (ث) ar ittaɣul iga yah (Nṯnin ⇒ Nhnin).
 Askkil n yak ɣ trifit ar ittaɣul iga yay (Aksum ⇒ Aysum tifiyyi).Asuɣl zɣ Wikipidya Darija
 Iskkiln n yaḥ d yaɛ ur llin, d iɣ akkʷ llan ar ttilin ɣ iwaliwn lli d ikkan tutlayin timaziɣin yaḍnin nɣ d taɛrabt.

 Tisaɣulin